Pressemeddelelse
Juni 2014

Robuste digitale HDR-CMOS-kameraer til OEM-anvendelse i køretøjer og maskiner

First Sensor præsenterer de nye digitale megapixel-kameraer i Blue Eagle-serien med en yderst lysfølsom HDR-CMOS-billedsensor og fremragende termisk og mekanisk stabilitet til OEM-anvendelse i køretøjer og maskiner. Pga. det meget store dynamikområde på >100 dB egner de højtydende kameraer sig perfekt til dårlige lysforhold og ved store forskelle i lysstyrken. Blue Eagle-kameraet er udstyret med et stort udvalg af digitale grænseflader så som 2wire Ethernet (BroadR-Reach), APIX2, Quiet-Wire Ethernet (MICREL, MARVELL), LVDS og MOST150 til en enkel og fleksibel integration i køretøjernes kabelsystem og assistentsystem. HDR-CMOS-kameraerne kan ud over en normal spændingsforsyning også forsynes med energi via kabelsystemet. Valget står mellem Power over Ethernet (PoE), Power over APIX (PoA) eller Power over Coax (PoC).

First Sensors megapixel-kamera i Blue Eagle-serien tilbyder et stort arbejdstemperaturområde fra -40 til +95 °C samt et lavere effektforbrug. Kameraerne er meget modstandsdygtige over for accelerationer og vibrationer. Desuden er kabinetterne beskyttet mod vand og støv iht. IP68/IP6k9k. Pga. modulopbygningen kan kameraerne hurtigt og fleksibelt tilpasses til kundespecifikke krav. Alle kameraerne fra First Sensor er underlagt automobilindustriens kvalitetsmanagementsystem ISO/TS 16949.

Digitale Blue Eagle-kameraers vigtigste kendetegn:
•	HDR-CMOS-billedsensor med dynamikområde >100 dB
•	Stort udvalg af digitale grænseflader 
•	Arbejdstemperaturområde fra -40 til +95 °C
•	Kvalitetsmanagementsystem ISO/TS 16949

Typisk anvendelse af de nye, robuste HDR-CMOS-kameraer i Blue Eagle-serien er til genkendelse af forhindringer, afstande, færdselstavler og døde vinkler i køretøjer, gaffeltrucks samt landbrugs- og entreprenørmaskiner.

Yderligere informationer fås hos: